Siri ini untuk hiburan dan makluman, bukan nasihat perubatan atau kesihatan.
Rujuk doktor berkenaan kesihatan peribadi
sebelum mengubah diet, senaman atau gaya hidup.
Kebanyakan kita tak nak fikir pun tentang mati,
menjadi lemah, kehilangan tenaga
dan menutup mata buat kali terakhir.
Wah, kawan.
Namun seperkara yang pasti, ia pasti tiba.
Persoalannya, bila?
Berapa tahun lagi anda dapat gunakan tubuh anda?
Adakah kita mampu mengawalnya?
Saya dapati bahawa kebanyakan perkara yang orang anggap dapat panjangkan umur
adalah tidak tepat atau salah sepenuhnya.
Bukannya kita tidak pedulikan hal ini.
Rakyat Amerika habiskan berbilion dolar
demi pelan diet, keahlian gim dan makanan tambahan.
Jelas sekali ia tak berkesan untuk kita.
Hakikatnya, kebanyakan kita kerugian sejumlah usia.
Di seluruh dunia, sekitar dua pertiga
daripada lapan bilion orang di planet ini
akan mati awal akibat penyakit yang boleh dielak.
Di Amerika, buat kali pertama dalam abad ini,
jangka hayat menurun.
Bagaimana nak betulkannya?
Saya percaya bukan dengan mengelak kematian.
Sebaliknya, belajar cara untuk hidup.
Bagaimana jika kita boleh menterbalik atur usia panjang?
Saya habiskan 20 tahun untuk melakukan hal itu.
Saya tidak mencari jawapan di dalam piring petri dan tabung uji,
sebaliknya saya jumpa lima tempat di dunia
yang mana penduduknya mendapat hasil yang kita mahu.
Sesetengah tempat ini di pulau.
Sesetengah lagi di pergunungan.
Ada tempat yang amat ceruk dan yang mengejutkan, ada juga di bandar.
Walaupun pada zahirnya tempat-tempat ini amat berbeza,
yang menariknya, tempat-tempat ini ada satu persamaan.
Secara kasarnya, mereka amalkan formula yang sama
yang melahirkan warga paling lama hidup di planet ini.
Mereka hidup sehingga 100 tahun pada kadar tertinggi di dunia.
Mereka jalani kehidupan yang ceria, aktif dan gembira,
dan mungkin yang paling penting, mereka hidup lebih lama tanpa mencuba.
Rahsia mereka mungkin dapat membantu kita semua
memanfaatkan usia dan tubuh kita sebaik-baiknya.
Itulah janji Zon Biru.
LIVE TO 100 SECRETS OF THE BLUE ZONES
Penceramah malam ini menghabiskan 20 tahun
mencari orang yang hidup paling lama dan pelajari kebijaksanaan mereka.
Dan Buettner ialah Peneroka National Geographic
dan penulis buku terlaris.
Dia gunakan kebijaksanaan itu
untuk meningkatkan jangka hayat
banyak komuniti di seluruh Amerika.
Dan, selamat datang.
Saya tak berniat menjadi pakar umur panjang
atau pulihkan sistem jagaan kesihatan Amerika.
Saya sampai ke tahap ini dengan tak diduga.
Ia bermula dengan ayah dan datuk saya.
Ayah saya hebat kerana menerapkan rasa ingin mengembara dalam diri saya.
Semasa kecil, berseronok baginya
adalah meredah hutan selama berminggu-minggu
bersama saya dan adik-beradik saya.
Datuk saya pula mahu saya jadi atlet hebat tapi saya sering jadi pemain simpanan.
Dia berikan basikal pertama saya
dan itu menjadi tiket untuk saya melihat dunia.
Apabila tamat belajar di kolej,
pada usia kebanyakan orang melakukan perkara produktif dalam hidup,
saya cuba mencipta tiga rekod dunia dengan berbasikal merentas lima benua.
BUKU REKOD GUINNESS DAN BUETTNER
Kami mengharungi taufan, gempa bumi dan banjir
dan kami tak sangka akan berjaya.
Baiklah, ini peta seluruh dunia. Tunjukkan tempat awak telah pergi.
Rekod dunia saya tercipta di kawasan Soviet.
- Tahniah. - Terima kasih.
Gembira bertemu. Terima kasih kerana datang.
Setelah mengelilingi dunia dan pecahkan pelbagai rekod,
ke mana lagi nak dituju?
Saya perlu cari pengembaraan bermatlamat.
Bagi saya, maksudnya saya perlukan ekspedisi menyelesaikan misteri besar.
Saya teringat, suatu hari,
saya terjumpa sebuah kajian oleh Pertubuhan Kesihatan Sedunia
yang mendapati bahawa Okinawa, Jepun
menghasilkan warga yang paling panjang hayatnya
dalam sejarah dunia,
dan saya kata, "Itu misteri yang bagus."
OKINAWA JEPUN
Kira-kira 900 batu di selatan Tokyo,
anda akan jumpa gugusan pulau-pulau
ibarat Hawaii bagi Jepun.
Pantai pasir memutih,
hutan tropika
dan laut nan firus.
Namun, yang lebih penting, selama beratus tahun,
ini merupakan Tanah Masyarakat Abadi.
Okinawa, Jepun telah melahirkan populasi
yang paling lama hidup dalam sejarah manusia.
Kadar penyakit diabetes amat rendah.
Kadar penyakit jantung hanya satu perlima,
pesakit demensia sedikit,
dan mereka capai usia 100 tahun
pada kadar yang jauh melangkaui Amerika.
AS 20, OKINAWA 81
Bilangannya pula amat luar biasa bagi wanita.
- Kalaulah dapat nombor satu. 14 mata. - Sikit lagi.
- Awak dah lontar? - Ya, dia sudah.
- Semua dah lontar? - Ya.
- Giliran nenek. - Semoga berjaya!
Nenek boleh!
UMETO YAMASHIRO USIA 101
Aduhai, sikit lagi.
Hebat.
Saya tertanya-tanya kaitan anda dengan Pn. Umeto.
Mereka bertiga cucu saya.
Ini anak lelaki kedua saya.
Itu anak perempuan pertama dan kedua saya.
Okey, ada tiga generasi di sini.
Saya anak muda berusia 61 tahun.
Kalau nak hidup sehingga 101 tahun, apa cadangannya?
Awak masih budak!
Bolehlah.
Sentiasa bergembira.
Jangan marah-marah.
Berseronok dengan semua orang. Buat semua orang gembira.
Saya tak marah-marah.
Kuncinya adalah sentiasa santai, jangan biar apa-apa buat kita marah
dan segera memaafkan?
Ini…
gelak ketawa ini memanjangkan usia.
Saya suka. Saya dapat rasa.
Jangan terkena selesema
Jangan terjatuh
Jangan lupa ketawa
Keraplah berbual
Pn. Umeto yang berusia 101 tahun.
Dia bertenaga, bersemangat, kelakar dan berfikiran positif.
Dia juga main alat muzik Okinawa yang kelihatan seperti banjo
dan dia memetik tali dengan amat tepat. Tak terlepas satu not pun.
Menyanyi lagu
dan mempunyai kemampuan kognitif,
bertenaga
dan sifat-sifat positif dalam satu pakej.
Saya pandang dia dan kata, "Saya mahu begitu."
Kali pertama saya datang ke Okinawa 20 tahun lalu,
saya tak tahu cara untuk kaji kepanjangan usia.
Apa agaknya?
Apa mereka buat untuk menghasilkan ramai warga berusia seabad
dan mencipta kehidupan untuk mereka hidup lama
serta kekal cerdas sehingga akhir usia?
Misi saya adalah cari jawapannya.
Saya dapatkan semua kajian akademik di Okinawa
dan saya mula mengkaji.
Saya jumpa peta yang menunjukkan kepadatan warga sentenarian di Jepun.
Jelas sekali, tak ramai warga sentenarian di utara
dan semakin ke selatan,
kepadatan sentenarian meningkat dan kepadatan tertinggi adalah di Okinawa.
Semakin kita ke selatan dan menghampiri garis khatulistiwa,
iklim semakin panas.
Jadi, apa maksudnya?
Musim bercucuk tanam lebih lama.
Pasti ada sesuatu di sini
yang penduduknya makan dengan sedar atau tak sedar.
Mungkin ekstrak daripada sayur.
Mungkin herba atau rempah
yang merupakan rahsia umur panjang.
Saya kaji tinjauan pemakanan mereka
dan ada satu tinjauan membandingkan diet orang Okinawa
dengan penduduk Jepun yang lain sekitar tahun 1950.
Kita lihat carta makanan orang Okinawa
dan daging, telur dan ikan
hanya satu ke dua peratus daripada pengambilan kalori mereka.
Kemudian, ada satu makanan yang diambil sebanyak 70 peratus
dan makanan itu ialah beni imo,
ubi keledek ungu.
Di bahagian Jepun lain,
hanya tiga peratus kalori penduduknya diperoleh daripada ubi ini.
Mungkin juga sebab utama orang Okinawa banyak makan beni imo
adalah kerana ubi keledek ini kalis taufan.
Beni imo ini selamat di dalam tanah.
Ubi keledek ini penuh dengan karbohidrat kompleks dan serat,
malah ia mengandungi kira-kira 150 peratus lebih banyak antioksidan aktif
berbanding beri biru.
Maka, tentulah kita akan kata, "Inilah dia!"
Saya telah mengembara ke serata dunia selama 20 tahun
untuk cuba memahami cara untuk orang hidup lama.
Apa satu makanan Okinawa yang orang lain patut cuba
jika mahu hidup lebih lama?
Satu makanan saja?
Satu.
Tiada satu makanan tunggal yang terbaik.
Bagaimana dengan beni imo? Ubi keledek ungu ini.
Okinawa pernah mengalami tempoh kekurangan bekalan makanan
dan ubi keledek ini menyelamatkan kami.
Namun, semua makanan ada kuasa mengubat mujarab tersendiri.
Daun mulberi baik untuk sakit tekak.
Sup dakwat sotong baik untuk menyahtoksik.
Cuaca di Okinawa sangat panas
dan rumpai laut asa membebaskan haba daripada badan.
Ada mugwort yang terkenal sebagai bahan antiradang
dan peria yang mengandungi bahan untuk turunkan kadar gula darah
yang turut menjelaskan punca kadar rendah diabetes.
Seterusnya, tauhu.
Tauhu dibuat daripada dadih kacang soya
dan mempunyai beberapa manfaat kesihatan.
Ia mampu turunkan kolesterol,
lalu merendahkan risiko penyakit jantung.
Dalam sesetengah kes, ia mungkin juga mampu memperlahankan sesetengah kanser.
Purata produk soya dimakan orang Okinawa ialah tiga auns sehari termasuk tauhu.
Tauhu Okinawa istimewa.
Ia sebenarnya mengandungi lebih banyak protein dan lemak baik
berbanding tauhu dari tempat lain.
Jadi, dari segi pemakanan, tiada bahan tunggal
atau campuran yang memanjangkan usia orang Okinawa.
Mereka makan pelbagai makanan
yang ada khasiat ubat dan manfaat untuk kesihatan
Jadi, beraneka jenis makanan sebenarnya yang mungkin menyebabkan usia panjang.
Makanan yang orang Okinawa makan hanyalah sebahagian daripada formula umur panjang.
Persoalan satu lagi, berapa banyak mereka makan?
Di Amerika Syarikat, FDA mengesyorkan 2,000 kalori bagi setiap orang sehari,
tapi, secara purata, rakyat Amerika makan 3,600 kalori seorang sehari.
Untuk mendalami hal ini,
orang yang perlu saya jumpa ialah Marion Nestle.
Anda mungkin lebih arif berbanding orang lain di Amerika
tentang punca 73% rakyat Amerika menjadi obes dan berlebihan berat.
Ya, memeranjatkan.
Pada awal 1970-an, Setiausaha Pertanian berkata
lebih banyak makanan diperlukan untuk penduduk dunia.
Petani disuruh tingkatkan penanaman.
Tiba-tiba,
dari 1980 hingga 2000, jumlah kalori dalam bekalan makanan meningkat
daripada 3,200 seorang sehari kepada 4,000.
Industri makanan perlu menjualnya.
Dengan tersedianya 4,000 kalori sehari
untuk semua orang,
maka, secara amnya, orang perlu makan lebih banyak.
Jadi anda nampak saiz hidangan semakin besar.
Lebih daripada itu, ia direka supaya anda mahu makan lebih banyak.
Antara sebabnya, teksturnya rangup dan sedap dikunyah.
Ia mengandungi pewarna supaya nampak menarik.
Ada banyak bahan perasa tambahan supaya rasanya sedap.
Anda akan makan lebih banyak kalori berbanding biasa dan anda tak sedar pun.
Namun, di Okinawa, kami nampak penduduknya makan jauh lebih sedikit setiap hari
iaitu kira-kira 2,000 kalori.
Antara sebabnya,
mereka makan makanan yang sarat nutrisi dan tak mengandungi banyak kalori.
Di Amerika, pada waktu tengah hari, kita makan hamburger
dan kita boleh habiskan dengan cepat.
Tetapi di Okinawa, hidangan tengah hari
boleh jadi chanpuru iaitu hidangan goreng kilas
yang ada herba dan tauhu.
Mereka boleh nikmati hidangan yang banyak ini.
Anda akan rasa seperti pelahap kerana makan dengan banyak
sedangkan kalorinya lebih rendah berbanding hamburger.
Bahagian kedua pula amatlah mudah.
Mereka ada satu teknik bijak.
Sebelum makan, sebut tiga perkataan,
"hara hachi bu,"
yang bermaksud "lapan daripada sepuluh."
Bagi mereka, maksudnya, "berhenti makan apabila 80 peratus kenyang,"
dan ia membuat mereka kenyang tanpa rasa senak.
Jadi, apabila anda makan makanan berkalori rendah
dan anda mengingatkan diri
supaya berhenti apabila 80 peratus kenyang,
dengan sendirinya anda kurang makan.
Lama-kelamaan, tabiat pemakanan ini melahirkan populasi
yang kurang mengalami obesiti.
Hari ini, di bandar Okinawa,
ada banyak ciri-ciri yang terdapat di bandar raya lain.
Lebuh raya, trafik sesak dan restoran makanan segera.
Namun, jika anda mahu cari budaya umur panjang sebenar orang Okinawa,
anda perlu keluar dari bandar dan pergi ke desa
dan anda masih boleh lihat gaya hidup
yang menghasilkan warga sentenarian sejak berkurun lamanya.
Tengok.
Saya nampak tanda-tanda umur panjang.
Kalau saya tak silap, itu pokok salad.
Mereka tak nampak.
- Maaf. Alamak. - Mari kita ikut sini.
Awak tahu apa makna naga ini? Saya selalu nampak naga ini.
Ini bukan naga. Ini namanya Shisa.
Shisa. Awak perlu ingat sebab ini melambangkan Okinawa.
Okey.
Wah, tengok rumah ini.
- Wah. - Saya suka taman itu.
Helo.
Basikal dia comel. Saya dah pun suka dia.
Berapa umur puan sekarang?
- Sembilan puluh empat. - Wah.
Dia menjahit. Apa yang dia jahit?
Kami perasan puan sedang menjahit.
Saya guna mesin jahit!
Dia jahit bajunya?
- Ya, saya yang jahit. - Begitu.
Cantik.
Dah celus!
Hebatnya.
Hai!
Umur saya 97 tahun, dah agak tua.
Sekarang…
Dia kata dia masih ada otot!
Saya nampak!
Ya!
Sangat mengagumkan.
Apakah rahsia panjang umur dan kekal bersemangat?
Berjalan saja tak cukup untuk manusia.
Kita perlu ada kepantasan.
HARUMASA MEKARU USIA 87
Kepantasan begini.
Wah!
Perlu buat begini.
Ya Tuhan!
Setelah menghabiskan banyak masa dengan warga emas di Okinawa,
saya perasan di dalam rumah mereka tiada banyak perabot
selain meja rendah dan tikar tatami.
Mereka duduk di lantai.
Kami jumpa warga berusia 103 tahun
yang bangun dan duduk 30 kali sehari! Itu seperti bertinggung 30 kali.
Mereka menguatkan bahagian teras dan bawah badan mereka.
Mereka memperbaik keseimbangan. Bagaimana itu memanjangkan usia?
Rupa-rupanya, di Amerika,
antara sepuluh sebab utama warga emas meninggal dunia
adalah kerana terjatuh.
Bahagian bawah badan lemah dan kurang seimbang
kerana mereka kerap duduk di kerusi dan kerusi malas.
Satu lagi yang saya perasan, semua orang
termasuk yang berusia lebih 100 tahun mempunyai taman.
Jadi, setiap hari, mereka berkebun
menyiram tanaman, membaja atau menuai buah dan sayur segar.
Mereka luangkan satu ke dua jam sehari
untuk melakukan aktiviti fizikal dan pergerakan ringan dan perlahan.
Apabila difikirkan, mereka bukannya bersenam.
Kekuatan bahagian bawah badan dan keseimbangan lebih baik
dan mereka tidak maut akibat penyakit.
Maka timbullah satu lagi pemahaman
yang boleh dipertimbangkan jika nak hidup lebih lama.
Tengok!
Saya tuangkan teh.
Terima kasih.
Mari kita minum.
Setelah saya bersara pada 1983,
saya hanya berulang-alik dari kebun ke rumah.
Ia membosankan.
Jadi saya pergi ke setiap rumah
dan ajak bentuk moai dengan 1,000 yen.
Saya mula pelajari tentang kumpulan digelar moai.
Pada asasnya, moai ialah kumpulan sosial yang komited
dan pada asalnya, ahlinya bergabung dengan mengumpul duit
dan saling membantu apabila dilanda kesusahan.
Seorang kawan kami terjatuh semasa ke tandas pada waktu malam
dan kini berada di hospital.
Moai kami masih lagi membantu
dengan mengutip wang dan memberikannya kepada dia.
Jadi, pada zahirnya, moai ialah persetujuan kewangan,
tapi saya percaya, kebaikannya melangkaui faedah kewangan.
Saya tertanya-tanya sama ada menyertai moai
telah membantu anda mencapai usia 90-an dengan semangat yang tinggi.
Kami semua mesra antara satu sama lain dan belajar menyanyi dan menari bersama.
Kami berkumpul dan berbual.
Itulah rahsia untuk hidup lama.
Anda mungkin fikir, "Tak hairanlah!"
Apa pentingnya bergaul dengan orang lain?
Di Amerika Syarikat, kita mengalami wabak kesunyian.
Populasi yang makin sepi,
kian terasing,
dan semakin memerlukan hubungan sesama manusia.
Kini kita dapati bahawa di Amerika,
kesunyian itu mampu memendekkan jangka hayat sebanyak 15 tahun.
Fikirkanlah. Lima belas tahun!
Tiada pil, makanan tambahan atau ubat hebat
yang mampu menambah 15 tahun kepada kita.
Namun begitu, di Okinawa,
mereka mendapat 15 tahun tambahan itu dengan hanya mencari kawan,
komited kepada kawan tersebut,
dan meluangkan masa bersama-sama setiap hari.
Jadi, saya mula meneliti faktor jelas usia panjang
seperti diet dan senaman,
tapi saya terjumpa idea moai ini
dan ia benar-benar membuka mata saya.
Ia membuka minda saya kepada kemungkinan pemahaman lain
yang mungkin boleh jadi faktor yang amat berkuasa
untuk memanjangkan usia.
Bagi penduduk Okinawa, Perang Dunia Kedua masih dirasai.
Mereka menderita menanggung kesusahan.
Mereka menanggung lebih banyak kematian berbanding rakyat Amerika.
Pada zaman perang,
200,000 orang terbunuh di Okinawa.
Saya rasa mereka mungkin mengalami kecelaruan stres pascatrauma yang kuat.
Dia bekerja untuk kerajaan…
…dan mereka diberikan bom tangan.
"Jika musuh tangkap dan cuba cederakan kamu,
gunakan bom tangan ini."
Kami hampir-hampir menyerah kalah dan bunuh diri
sebelum diselamatkan oleh askar.
Mereka beritahu saya, "Perang dah tamat. Hidup amat berharga."
Semasa ibu dan adik lelaki saya meninggal dunia,
saya tak dapat temani mereka pada saat akhir mereka.
Mereka ingat peperangan itu.
Itu perkara yang mereka akan katakan dahulu
dan saya pasti ia suatu tragedi dan entah kenapa, suatu legasi juga.
Namun, saya lega kerana dapat tinggalkan tempat sengsara itu dan terselamat.
Saya beritahu anak-anak saya,
"Tak kira apa-apa pun,
tak kira betapa miskinnya kamu, kamu mampu teruskan hidup."
"Bertahan menghadapi segalanya."
Saya mahu katakan bahawa pengalaman silam mereka
adalah pengalaman yang dahsyat di Okinawa.
Sungguhpun begitu,
mereka bina hidup yang sihat dan gembira.
Nikmati hari ini. Itu yang penting.
Pada zahirnya, kita fikir
ia akan memusnahkan jangka hayat panjang sesebuah populasi.
Namun, saya terfikir,
mungkin ini menyumbang kepada umur panjang mereka
dengan cara yang mereka tidak sedar.
Ada konsep di Okinawa yang disebut ikigai
dan saya percaya ia antara faktor yang paling berkuasa
dalam memanjangkan usia.
Saya menyumbang kepada dunia.
Seni yang saya cipta akan kekal beratus tahun
selepas saya meninggal dunia.
Inilah ikigai saya.
Saya bertuah.
Kami melawat rumah warga sentenarian.
Kami periksa keadaan fizikal dan perubatan mereka,
kemudian saya tanya,
"Apa ikigai anda?"
Ikigai ialah suatu misi.
Sebuah matlamat.
Saya rasa ikigai ialah faktor utama
bagi kesihatan rohani warga sentenarian.
Jika kita kehilangan ikigai, kita akan mati.
Orang Okinawa tiada perkataan persaraan.
Apabila mencecah umur 60 ke 90, mereka masih bekerja.
Mungkin mereka hanya berkebun
untuk bawa pulang sayur-sayuran.
Mungkin ada gerai di pasar dan hanya bekerja pada waktu pagi.
Mereka memastikan minda berfungsi dan badan bergerak.
Mereka boleh merumuskan makna hidup mereka
dan sebab untuk mereka bangun pada waktu pagi.
Mereka sering diberitahu, "Anda penting. Kami perlukan anda."
Orang yang disemai matlamat dalam diri secara berterusan
tahu nilai diri mereka
dan rasa mudah untuk membuat keputusan sehari-hari
kerana mereka tahu jati diri.
Jadi pengalaman saya di Okinawa mengajar saya
bahawa perkara yang melawan lumrah dan jarang diterokai
lebih banyak menyumbang kepada umur panjang.
Ketika itu saya tak sedar,
tapi saya baru mula mencantumkan cebisan bagi gambaran lebih besar.
Sekitar waktu itu,
saya baca laporan tentang satu lagi tempat khas bagi usia panjang
dengan persekitaran yang amat berbeza
di sebuah pulau yang terletak di dunia sebelah sana.
Sekelompok perkampungan bercat kapur terletak tinggi di pergunungan Sardinia
dengan jalan curam dan dikelilingi rupa bumi berceranggah.
Adakah mereka buat perkara sama dengan warga Okinawa?
Atau adakah rahsia lain yang menanti untuk diterokai?
Misi saya adalah mencari jawapannya.
Terjemahan sari kata oleh Najat H.